**A Magyar Nemzeti Bank elnökének**

**.../2025. (… …) MNB rendelete**

**a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségről szóló 35/2018. (XI. 13.) MNB rendelet módosításáról**

[1] E rendelet célja a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet szerinti adatszolgáltatásban szerepeltetendő ügyletek, illetve az egyes ügyletek tekintetében jelentendő attribútumok körének kiegészítése, továbbá az adatszolgáltatás teljesítésének módjára vonatkozó szabályok pontosítása.

[2] A Magyar Nemzeti Bankról szóló 2013. évi CXXXIX. törvény 171. § (1) bekezdés i) pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) és (9) bekezdésében meghatározott feladatkörömben eljárva a következőket rendelem el:

**1. §** A jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet (a továbbiakban: Rendelet) 3. § (2) bekezdése helyébe a következő rendelkezés lép:

„(2) Az ERA rendszer használatára, valamint az adatszolgáltatás teljesítésében való akadályoztatás bejelentésére vonatkozó szabályokat a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 54/2024. (XII. 3.) MNB rendelet (a továbbiakban: alapvető feladatokhoz kapcsolódó adatszolgáltatási MNBr.) 2. melléklet I. B. 1. pontja, az ERA rendszer használatát segítő részletes útmutatást az alapvető feladatokhoz kapcsolódó adatszolgáltatási MNBr. 3. melléklet 3. pontja szerinti, az MNB honlapján közzétett technikai segédletek tartalmazzák.”

**2. §** A Rendelet 6. §-a helyébe a következő rendelkezés lép:

„**6. §** A hitelintézet és az ezen típusú EGT-fióktelep az adatszolgáltatást a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet módosításáról szóló .../2025. (... ...) MNB rendelet 1. mellékletével módosított 1. mellékletben meghatározott adattartalommal és a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet módosításáról szóló .../2025. (... ...) MNB rendelet 2. mellékletével módosított 2. mellékletben foglalt kitöltési előírások szerint első alkalommal 2025. december hónapra mint tárgyidőszakra vonatkozóan jelenti.”

**3. §** A Rendelet

a) 1. melléklete az 1. melléklet szerint,

b) 2. melléklete a 2. melléklet szerint

módosul.

**4. §** Hatályát veszti a Rendelet 4. §-a.

**5. §** Ez a rendelet 2025. október 1-jén lép hatályba.

1. melléklet a …/2025. (... ...) MNB rendelethez

1. A Rendelet 1. melléklet 3. pontja a következő 36. és 37. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„36. A keret rulírozó-e?

37. A keret feltétel nélkül megszüntethető-e?”

2. A Rendelet 1. melléklet 4. pontja a következő 211–215. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„211. A keret rulírozó-e?

212. A keret feltétel nélkül megszüntethető-e?

213. Referenciakamat-szorzó

214. Referenciakamat-késleltetés

215. Referenciakamat-átlag”

3. A Rendelet 1. melléklet 8. pontja a következő 29. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„29. Szén-dioxid-kibocsátás (kg/m2/év) – eredeti”

4. A Rendelet 1. melléklet 9. pontja a következő 25. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„25. Szén-dioxid-kibocsátás (kg/m2/év) – aktuális”

5. A Rendelet 1. melléklet 20. pontja a következő 45. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„45. A partner hitelintézet SWIFT-kódja”

2. melléklet a …/2025. (... ...) MNB rendelethez

1. A Rendelet 2. melléklet I. 1. pont 1.3. és 1.4. alpontja helyébe a következő rendelkezések lépnek:

„1.3. *Folyó faktoring ügylet:* a jegybanki információs rendszerhez elsődlegesen a Magyar Nemzeti Bank pénz- és hitelpiaci szervezetek feletti felügyeleti feladatai ellátása érdekében teljesítendő adatszolgáltatási kötelezettségekről szóló MNB rendelet 1. melléklet 2. pontjában meghatározott fogalom.

1.4. *Folyószámlahitel:* az alapvető feladatokhoz kapcsolódó adatszolgáltatási MNB rendelet 2. melléklet I. E. pontjában meghatározott fogalom.”

2. A Rendelet 2. melléklet I. 1. pontja a következő 1.11a. alponttal egészül ki:

„1.11a. Repóügyletből eredő követelés: olyan ügylet, amely esetén annak megfordítására nem pusztán opció, hanem kötelezettség áll fenn, beleértve az értékpapírkölcsön-ügylethez kapcsolódó készpénzóvadék miatti követelést is.”

3. A Rendelet 2. melléklet I. 3. pontja helyébe a következő rendelkezés lép:

„3. Az adatszolgáltatás ERA rendszeren keresztül történő beküldésére vonatkozó sajátos szabályok

3.1. Az adatszolgáltatást a hitelintézet és az ezen típusú EGT-fióktelep az ERA rendszer „HITREG” szolgáltatásán, az összevont alapú felügyelet alá tartozó pénzügyi vállalkozás az ERA rendszer „HITREGPVOV” szolgáltatásán, az MNB által kijelölt, összevont alapú felügyelet alá nem tartozó pénzügyi vállalkozás és az ezen típusú EGT-fióktelep az ERA rendszer „HITREGPV” szolgáltatásán keresztül teljesíti, amelyek használatához felhasználónév – jelszó vagy tanúsítvány alapú regisztráció szükséges.

3.2. Az adatszolgáltató az adatszolgáltatás feldolgozásáról ellenőrzési szakaszonként visszajelzést kap. Amennyiben az adatszolgáltatás adott szakasza sikeresen teljesítésre került, akkor az adatszolgáltató „Hibátlan”, az adatszolgáltatási szakasz hibás teljesítése esetén „Hibás” üzenetet kap.

3.3. Az adatszolgáltatást az MNB akkor tekinti teljesítettnek, ha az adatszolgáltató elektronikus úton megküldött adatszolgáltatására vonatkozóan „Feldolgozva, az adatszolgáltatást az MNB teljesítettnek tekinti.” státuszról szóló üzenetet kapott.

3.4. Amennyiben az adatszolgáltató az adatszolgáltatás teljesítése után az abban szerepeltetett adatokat befolyásoló információk birtokába jut, adatszolgáltatását módosítja. Az adatszolgáltató az általa – Számviteli politikájában vagy egyéb módon – meghatározott jelentős mértékű eltérés esetén a módosításról, valamint a módosítással érintett időszak tartamáról az MNB Statisztikai igazgatóságát előzetesen, elektronikus úton tájékoztatja (e-mail-cím: hitreg@mnb.hu).

3.5. Amennyiben az adatszolgáltató a korábban teljesített adatszolgáltatását módosítani kívánja, akkor az adatszolgáltatás 1. mellékletben meghatározott teljes adattartalmát újra kell küldenie a módosított adatokkal.

3.6. Az adatszolgáltató az adatszolgáltatás 1. melléklet szerinti bármely pontja szerinti adattartalom tekintetében jelezheti, hogy arra vonatkozóan nem rendelkezik adattal, ebben az esetben az adatszolgáltatás ezen részét „nemleges”-ként kell teljesítenie.

3.7. Az adatszolgáltatás 1. melléklet egy-egy pontjában foglalt adattartalmát külön szöveges állományokban kell megjeleníteni és tömöríteni. Az adatszolgáltatás egyes részei, valamint a tömörített állományok elnevezésekor alkalmazandó szabályokat, valamint a jelentésfájlok szerkezetére vonatkozó részletes leírást a 3. melléklet 6. pontja szerinti, az MNB honlapján közzétett technikai segédlet tartalmazza.”

4. A Rendelet 2. melléklet I. 5. pont 5.1. alpontja helyébe a következő rendelkezés lép:

„5.1. Az adatszolgáltatásban hitelügyletként az adatszolgáltató által tartott olyan, hitelviszonyt megtestesítő, alapvetően visszafizetendő, pénzkölcsön nyújtásából vagy befektetési szolgáltatásból fakadó, hiteljellegű instrumentumok jelentendők, amelyek nem sorolhatók a különféle eszközoldali betétek vagy értékpapírok közé. Hitelügylet alatt értendő a faktoring, a repóügyletből eredő követelés és a lízingügylet is. Az adatszolgáltatásban hitel jellegű követelésként jelentendő a garancia, az egyéb mérlegen kívüli kötelezettségvállalás, a folyószámlához köthető olyan tartozás, amelyhez nem tartozik hitelkeret-szerződés, csak betéti szerződés – ideértve az értékpapírszámlán megjelenő negatív egyenleget is –, valamint az eszközoldali betét.”

5. A Rendelet 2. melléklet II. 2. pont 2.4. alpontja helyébe a következő rendelkezés lép:

„2.4. Az instrumentumokkal kapcsolatos eseményeknél (hitelnyújtás, átvétel, betételhelyezés, garanciakeret megnyitása, stb.) jelentési kötelezettség annak a hónapnak, illetve negyedévnek a végén keletkezik, amikor az instrumentum ténylegesen létrejött (pl. folyószámlahitel esetén a folyószámlát megnyitotta az adatszolgáltató).”

6. A Rendelet 2. melléklet

a) I. 1. pont 1.5., 1.14. és 1.15. alpontjában az „F.” szövegrész helyébe az „E.” szöveg,

b) II. 9. pont 9.3. alpontjában a „kártyahitellel” szövegrész helyébe a „kártyahitellel, eszközoldali betéttel” szöveg,

c) II. 12. pont 12.14. alpontjában a „40.” szövegrész helyébe a „40., 45.” szöveg

lép.

7. Hatályát veszti a Rendelet 2. melléklet

a) I. 2. pontjában az „– a jelen melléklet eltérő rendelkezése hiányában –” szövegrész,

b) I. 4. pontja.